مذکورہ بالا سطور میں حافظ یزید بن ہارون کے چند اساتذہ وشیوخ کے علمی وعملی علوئے مرتبت کی ایک اجمالی جھلک پیش کی گئی،ان منتخب روزگار فضلاء سے اکتساب ضوء کرکے حافظ یزید بھی چشمک زن آفتاب بن گئے تھے اورپھر خود ان کے دبستان علم سے جن اساطین دہرنے استفادے کی سعادت حاصل کی ان میں امام احمد بن حنبلؒ،اسحاق راہویہؒ ، یحییٰ بن معینؒ،علی بن مدینیؒ اورآدم بن ابی ایاسؒ کے نام قابلِ ذکر ہیں اوریُعرف الشجرۃ ثمرہ کے مصداق ہیں،ان ائمہ وحفاظ حدیث میں سے ہر ایک اپنے استاذ یزیدؒ کے فضل وکمال کا شاہدِ عدل ہے ۔
Entity: یزید بن ہارون — Type: /person